Blaze7451/Wiki-th-20250601 huggingface dataset:
ศาล

ที่ทำการศาลในประเทศมาเลเซีย
ศาล เป็นองค์กรสาธารณะที่มีหน้าที่ในการวินิจฉัยข้อพิพาทเกี่ยวกับพลเมือง แรงงาน กิจการ และอาชญากรรมภายใต้กฎหมาย ในกฎหมายทั่วไปและกฎหมายพลเมือง ศาลนับว่าเป็นทางออกของข้อพิพาทต่าง ๆ เป็นที่ทราบกันอยู่แล้วว่า ทุก ๆ คนมีสิทธิ์ที่จะนำข้อกล่าวหามาใช้ในศาลได้ ในขณะเดียวกัน ผู้ถูกกล่าวหาก็มีสิทธิ์ที่จะแก้ต่างในศาลได้เช่นกัน 
ศาลจะสามารถบังคับใช้อำนาจได้ผ่านการพิจารณาโดยอำนาจตุลาการ ซึ่งตามหลักแล้วตุลาการจะไม่สร้างกฎหมายขึ้นมาเองตามหลักการแยกใช้อำนาจ แต่จะใช้การตีความจากกฎหมายให้สอดคล้องกับข้อเท็จจริงในแต่ละคดี 

**เขตอำนาจศาล**
เขตอำนาจศาล หมายถึง พื้นที่และประเภทคดีที่ศาลนั้นมีอำนาจในการพิจารณาพิพากษาคดีตามกฎหมายที่บัญญัติ ซึ่งอาจแบ่งเขตอำนาจของแต่ละศาลได้ตามลักษณะทางภูมิศาสตร์ ปริมาณคดีในท้องที่ และอำนวยความสะดวกผู้มาติดต่อราชการ

**ระบบของศาล**
ในแต่ละประเทศแบ่งระบบของศาลออกเป็น 2 รูปแบบ ได้แก่
 ระบบศาลเดี่ยว: คือไม่มีการจัดตั้งศาลขึ้นมาสำหรับการพิจารณาคดีที่เกี่ยวข้องกับกฎหมายมหาชนโดยเฉพาะ เป็นการใช้กฎหมายในรูปแบบกฎหมายจารีตประเพณี พัฒนาโดยผู้พิพากษาผ่านทางการตัดสินคดีความของศาล และศาลชำนัญพิเศษอื่น ๆ โดยให้ศาลยุติธรรมมีอำนาจวินิจฉัยในทุกข้อพิพาท
 ระบบศาลคู่: คือการตั้งศาลขึ้นมาสำหรับการพิจารณาคดีที่เกี่ยวข้องกับกฎหมายมหาชน แยกออกมาจากศาลยุติธรรมในลักษณะคู่ขนาน อาจมีมากกว่าสองศาล ซึ่งใช้ระบบกฎหมายลายลักษณ์อักษร

**ศาลระหว่างประเทศ**
 ศาลยุติธรรมระหว่างประเทศ- ศาลอาญาระหว่างประเทศ

**ศาลในประเทศไทย**
การตั้งศาลขึ้นใหม่เพื่อพิจารณาพิพากษาคดีใดคดีหนึ่งหรือคดีที่มีข้อหาฐานใดฐานหนึ่งโดยเฉพาะแทนศาลที่มีอยู่ตามกฎหมายสำหรับพิจารณาพิพากษาคดีนั้น จะกระทำมิได้
ตามรัฐธรรมนูญแห่งราชอาณาจักรไทย (พุทธศักราช 2560) ศาลมี 4 ประเภท คือ
# ศาลยุติธรรม
# ศาลปกครอง
# ศาลทหาร
# ศาลรัฐธรรมนูญ

**ดูเพิ่ม**
 ศาลยุติธรรมระหว่างประเทศ

**อ้างอิง ==
หมวดหมู่:นก

ไฟล์:Brown Shrike 7483.jpg|thumb|left|นกอีเสือสีน้ำตาล (Lanius cristatus) อยู่ในวงศ์ Laniidae
หมวดหมู่:สัตว์ปีก
หมวดหมู่:สัตว์มีแกนสันหลัง
หมวดหมู่:ปักษีวิทยา
หมวดหมู่:พระบรมมหาราชวัง

หมวดหมู่:พระราชวังในประเทศไทย
หมวดหมู่:พระราชวังในกรุงเทพมหานคร
หมวดหมู่:สิ่งก่อสร้างในเขตพระนคร
หมวดหมู่:ที่ประทับของพระมหากษัตริย์ในกรุงเทพมหานคร
ถนนจักรพงษ์

ถนนจักรพงษ์ (Thanon Chakrabongse) เริ่มตั้งแต่ถนนเจ้าฟ้าถึงสะพานนรรัตน์สถาน (สะพานข้ามคลองรอบกรุง) เป็นเส้นแบ่งเขตการปกครองระหว่างแขวงชนะสงครามกับแขวงตลาดยอด เขตพระนคร กรุงเทพมหานคร
ถนนจักรพงษ์เป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น โดยทรงใช้วิธีการให้เจ้าของที่ดินริมถนนที่จะตัดขึ้นใหม่ออกเงินตัดถนนเอง แล้วพระราชทานนามว่า ถนนจักรพงษ์ ซึ่งมาจากพระนามของจอมพล สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ ต้นราชสกุลจักรพงษ์ พระราชโอรสซึ่งประสูติจากสมเด็จพระศรีพัชรินทราบรมราชินีนาถ พระบรมราชชนนี พระพันปีหลวง ถนนจักรพงษ์เป็นถนนที่ตัดผ่านย่านการค้าสำคัญของกรุงเทพมหานครคือย่านบางลำพู

**อ้างอิง**
url-status=dead

**แหล่งข้อมูลอื่น**
จักรพงษ์
จักรพงษ์
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
ท่าราชวรดิฐ

ไฟล์:4Y1A1348 (32455822853).jpg|thumb|ท่าราชวรดิฐ (มุมมองจากแม่น้ำเจ้าพระยา)|250px
ท่าราชวรดิฐ ตั้งอยู่ริมแม่น้ำเจ้าพระยา ด้านหน้าพระที่นั่งราชกิจวินิจฉัย ถนนมหาราช แขวงพระบรมมหาราชวัง เขตพระนคร กรุงเทพมหานคร
ท่าราชวรดิฐเป็นท่าเทียบเรือพระที่นั่ง ตั้งอยู่ทางด้านตะวันตกของพระบรมมหาราชวัง เดิมเป็นที่ตั้งของพระตำหนักน้ำซึ่งสร้างในรัชสมัยพระบาทสมเด็จพระพุทธเลิศหล้านภาลัย เป็นตำหนักปักเสาลงในน้ำ ทอดคานเหมือนเรือนแพ มีหลังคามุงกระเบื้อง ต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้รื้อตำหนักของเดิมเสีย แล้วลงเขื่อนถมที่ขึ้นเสมอพื้นดิน และสร้างพระที่นั่งขึ้นหมู่หนึ่งเป็นพลับพลาสูงตรงกลางองค์หนึ่ง พระราชทานนามว่า "พระที่นั่งชลังคพิมาน" ต่อพลับพลาสูงเข้าไปทางด้านตะวันออก มีพระที่นั่งสูงเป็นที่ประทับองค์หนึ่ง พระราชทานนามว่า "พระที่นั่งทิพยสถานเทพสถิต" พระที่นั่งข้างเหนือลดพื้นต่ำลงมาเป็นท้องพระโรงฝ่ายหน้าองค์หนึ่ง พระราชทานนามว่า "พระที่นั่งราชกิจวินิจฉัย" มีพระที่นั่งข้างใต้เหมือนกันกับองค์ข้างเหนือเป็นที่พักฝ่ายใน พระราชทานนามว่า "พระที่นั่งอนงค์ในสราญรมย์" ส่วนตรงหน้าพระที่นั่งชลังคพิมานใต้ท่าเสด็จลงเรือ โปรดเกล้าฯ ให้ก่อเขื่อนทำสระเป็นที่สรงสระหนึ่งก่อกำแพงเป็นบริเวณข้างในทั้ง 3 ด้านมีป้อมริมน้ำปลายแนวกำแพงด้านเหนือ พระราชทานนามว่าป้อมพรหมอำนวยศิลป์ ป้อมข้างใต้ตรงชื่อ ป้อมอินทร์อำนวยศร และโปรดเกล้าฯ ให้เรียกรวมกันทั้งบริเวณว่า ท่าราชวรดิฐ แปลว่า ท่าอันประเสริฐของพระราชา ข้างเหนือขึ้นไปทำท่าสำหรับเรือข้าราชการอีกท่าหนึ่ง โปรดเกล้าฯ ให้เรียกว่า ท่านิเวศน์วรดิฐ ซึ่งปัจจุบันเป็นท่าเรือรับส่งข้าราชการทหารเรือและประชาชนทั่วไปข้ามฟากแม่น้ำเจ้าพระยาจากฝั่งพระนครไปยังฝั่งธนบุรีขึ้นตรงท่าของกรมอู่ทหารเรือ
ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว พระที่นั่งในบริเวณท่าราชวรดิฐชำรุดจึงโปรดเกล้าฯ ให้ซ่อมรักษาพระที่นั่งราชกิจวินิจฉัยไว้ นอกนั้นให้รื้อเสีย ปัจจุบันท่าราชวรดิฐยังเป็นที่เสด็จประทับในการเสด็จโดยกระบวนพยุหยาตราทางชลมารค

**อ้างอิง**
cite web|url=http://www.royin.go.th/?knowledges=%E0%B8%97%E0%B9%88%E0%B8%B2%E0%B8%A3%E0%B8%B2%E0%B8%8A%E0%B8%A7%E0%B8%A3%E0%B8%94%E0%B8%B4%E0%B8%90-%E0%B9%91%E0%B9%99-%E0%B8%95%E0%B8%B8%E0%B8%A5%E0%B8%B2%E0%B8%84%E0%B8%A1-%E0%B9%92%E0%B9%95|title=ท่าราชวรดิฐ|first=พัชนะ|last=บุญประดิษฐ์|date=2010-10-19|work=ราชบัณฑิตยสภา|access-date=2018-03-22|archive-date=2020-09-22|archive-url=https://web.archive.org/web/20200922043739/http://www.royin.go.th/?knowledges=%E0%B8%97%E0%B9%88%E0%B8%B2%E0%B8%A3%E0%B8%B2%E0%B8%8A%E0%B8%A7%E0%B8%A3%E0%B8%94%E0%B8%B4%E0%B8%90-%E0%B9%91%E0%B9%99-%E0%B8%95%E0%B8%B8%E0%B8%A5%E0%B8%B2%E0%B8%84%E0%B8%A1-%E0%B9%92%E0%B9%95|url-status=dead

**แหล่งข้อมูลอื่น**
ราชวรดิฐ
หมวดหมู่:พระบรมมหาราชวัง
หมวดหมู่:สิ่งก่อสร้างริมแม่น้ำเจ้าพระยา
ถนนอู่ทอง

ถนนอู่ทอง  (Thanon U Thong) แบ่งออกเป็น ถนนอู่ทองใน (Thanon U Thong Nai) และ ถนนอู่ทองนอก (Thanon U Thong Nok) เป็นถนนในท้องที่แขวงดุสิต เขตดุสิต กรุงเทพมหานคร โดยถนนอู่ทองในมีระยะทางเริ่มตั้งแต่บริเวณลานพระบรมรูปทรงม้า ไปทางทิศตะวันออกเฉียงเหนือจนถึงถนนราชวิถี (แยกอู่ทองใน) ส่วนถนนอู่ทองนอกมีระยะทางเริ่มตั้งแต่บริเวณลานพระบรมรูปทรงม้า ไปทางทิศตะวันตกเฉียงเหนือ ตัดกับถนนนครราชสีมา (แยกอู่ทองนอก) ไปสิ้นสุดที่ถนนสามเสน 
ถนนอู่ทองเดิมชื่อ "ถนนใบพร" เป็นถนนที่สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ชื่อถนนใบพรมาจากเครื่องลายครามจีนที่มีใบคล้ายว่าน ต่อมาในวันที่ 16 กุมภาพันธ์ พ.ศ. 2462 รัชสมัยพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลี่ยนชื่อถนนใบพร ตั้งแต่ถนนสามเสนถึงถนนส้มมือใต้เป็น "ถนนอู่ทอง (นอก)" และถนนปลายใบพร ตั้งแต่ถนนพระลานถึงถนนซางฮี้ใน (ถนนราชวิถี) เป็น "ถนนอู่ทอง (ใน)" โดยตั้งตามพระนามของสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี พระราชธิดาองค์ที่สามในพระบาทสมเด็จพระจุลจอมเกล้าเจ้าอยู่หัว กับพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา

**อ้างอิง**
author=pongsakornlovic

**แหล่งข้อมูลอื่น**
100.508115
หมวดหมู่:ถนนในเขตดุสิต
หมวดหมู่:ถนนในกรุงเทพมหานคร
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
สภาผู้แทนราษฎร

สภาผู้แทนราษฎร (House of Representatives) เป็นหน่วยงานหนึ่งในสภานิติบัญญัติของหลายประเทศ รวมถึงหน่วยงานย่อยส่วนภูมิภาค โดยในหลายประเทศ สภาผู้แทนราษฎรมักเป็นสภาล่างในระบบสองสภา โดยสภาสูงที่เกี่ยวข้องมักเรียกว่า วุฒิสภา แต่ในบางประเทศ สภาผู้แทนราษฎรเป็นสภาเดียวในระบบสภาเดียว
การทำงานของสภาผู้แทนราษฎรอาจแตกต่างกันอย่างมากในแต่ละประเทศ และขึ้นอยู่กับว่าประเทศนั้นใช้ระบบรัฐสภาหรือระบบประธานาธิบดี โดยทั่วไปสมาชิกสภาผู้แทนราษฎรจะถูกแบ่งตามจำนวนประชากรของแต่ละพื้นที่มากกว่าตามภูมิศาสตร์

**ดูเพิ่ม**
 สภานิติบัญญัติ- สภาล่าง- วุฒิสภา- สภาสูง- สภาผู้แทนราษฎรไทย
หมวดหมู่:สภานิติบัญญัติ
หมวดหมู่:วัดในกรุงเทพมหานคร

กรุงเทพมหานคร
หมวดหมู่:สถานที่ท่องเที่ยวในกรุงเทพมหานคร

หมวดหมู่:ศาสนาพุทธในกรุงเทพมหานคร
หมวดหมู่:วัดไทย

หมวดหมู่:วัดแบ่งตามประเพณี
หมวดหมู่:ศิลปะไทย
หมวดหมู่:สถาปัตยกรรมไทย
หมวดหมู่:พุทธศิลป์และวัฒนธรรม
ความยาวคลื่น

ไฟล์:Wavelength.png|thumb|right|250px|คลื่นรูปไซน์ ความยาวคลื่นมีค่าเท่ากับระยะห่างระหว่างยอดคลื่น
ความยาวคลื่น (Wavelength) คือ ระยะทางระหว่างส่วนที่ซ้ำกันของคลื่น สัญลักษณ์แทนความยาวคลื่นที่ใช้กันทั่วไป คือ อักษรกรีก แลมบ์ดา (λ)
แกนนอนในแผนภูมิแทนระยะทาง และแกนตั้งแทนค่า ณ เวลาหนึ่ง ของปริมาณหนึ่งซึ่งกำลังเปลี่ยนแปลง (ตัวอย่างเช่น สำหรับคลื่นเสียง ปริมาณที่กำลังเปลี่ยนแปลงก็คือแรงดันอากาศ หรือสำหรับคลื่นแม่เหล็กไฟฟ้า ปริมาณที่กำลังเปลี่ยนแปลงก็คือสนามไฟฟ้าและสนามแม่เหล็ก) ซึ่งเป็นฟังก์ชันของระยะทาง
ความยาวคลื่น λ สัมพันธ์แบบผกผันกับความถี่ของคลื่นนั้น โดยความยาวคลื่นมีค่าเท่ากับความเร็วของคลื่นนั้น ๆ หารด้วยความถี่ ถ้าเราพิจารณาคลื่นแม่เหล็กไฟฟ้าในสุญญากาศ ความเร็วนั้นก็คือความเร็วแสงนั่นเอง ความสัมพันธ์นี้สามารถเขียนได้เป็น
 
เมื่อ:
 λ = ความยาวคลื่น
 c = ความเร็วแสงในสุญญากาศ ซึ่งมีค่าเท่ากับ 299,792,458 เมตรต่อวินาที
 f = ความถี่ของคลื่น
สำหรับคลื่นวิทยุ ความสัมพันธ์นี้เขียนโดยประมาณได้เป็น: ความยาวคลื่น (ในหน่วยเมตร) = 300 / ความถี่ (ในหน่วย megahertz)
เมื่อคลื่นแสง (หรือคลื่นแม่เหล็กไฟฟ้าใด ๆ) เดินทางในตัวกลางใดที่ไม่ใช่สุญญากาศ ความยาวคลื่นจะลดลงด้วยอัตราส่วนเท่ากับดรรชนีหักเห n ของตัวกลางนั้น แต่ความถี่จะยังคงเท่าเดิม ความยาวคลื่นแสงในตัวกลางใด ๆ สามารถเขียนได้เป็น
 
เมื่อ:
 λ0 คือ ความยาวคลื่นในสุญญากาศ
ไม่ว่าคลื่นแสงจะเดินทางอยู่ในตัวกลางใด เมื่อเราอ้างถึงความยาวคลื่น มักหมายถึงความยาวคลื่นในสุญญากาศเสมอ
หลุยส์-วิคทอร์ เดอบรอยล์ ค้นพบว่าอนุภาคที่มีโมเมนตัม มีความยาวคลื่นซึ่งสัมพันธ์กับฟังก์ชันคลื่นของอนุภาคนั้น เรียกว่า ความยาวคลื่นของเดอบรอยล์
หมวดหมู่:คลื่น
หมวดหมู่:หลักการสำคัญของฟิสิกส์
หมวดหมู่:ความยาว
วิกิพีเดีย:โครงการวันเดือนปี

โครงการวันเดือนปี เป็นโครงการในวิกิพีเดียภาษาไทย ช่วยให้ผู้ร่วมเขียนสร้างบทความ ปี พ.ศ. / ค.ศ. ไปในทิศทางเดียวกัน และมีความสมบูรณ์มากขึ้น

**ข้อตกลง**
ข้อตกลงในการอภิปรายเมื่อ พ.ศ. 2564 มีดังนี้
# ในหน้าหนึ่งให้ใช้ศักราชแบบเดียวทั้งบทความ ให้ตรงกับชื่อบทความ โดยไม่ต้องแปลงศักราชในบทความ เช่น พ.ศ. 2543 (ค.ศ. 2000)
# เนื้อหาซึ่งกล่าวถึงอดีตที่ผ่านไปนานแล้ว ควรใช้ ค.ศ.
# เนื้อหาซึ่งเกี่ยวข้องกับประเทศไทย หรือประวัติศาสตร์ไทย ควรใช้ พ.ศ. 
# การระบุ พ.ศ. ควรระบุด้วยว่านับศักราชแบบเก่าหรือแบบใหม่ ดูที่ ปฏิทินสุริยคติไทย
# อย่างไรก็ดี การเลือกใช้ศักราชขึ้นอยู่กับดุลยพินิจของผู้เขียนหลัก ผู้เขียนคนต่อ ๆ มาควรปรึกษาหารือก่อนที่จะเปลี่ยนศักราชเพื่อเป็นมารยาทอันดี

**ปัญหาปัจจุบัน**
# การอ้างอิงในประวัติศาสตร์ตะวันตกควรอ้างอิงตาม คริสต์ศักราชแทนที่ พุทธศักราช เช่นเดียวกับ คริสต์ศตวรรษแทนที่พุทธศตรวรรษ
# บางบทความมีการผสมการใช้งานของปี พ.ศ. และ ค.ศ. ทำให้บทความดูไม่เป็นระเบียบ ควรใช้ในรูปแบบใดรูปแบบหนึ่ง
# หน้าเกี่ยวกับปีโดยตรง (เช่น พ.ศ. 1 พ.ศ. 100 พ.ศ. 1000) ส่วนใหญ่มีแต่กล่องข้อมูล รอการเพิ่มเติม
# การอ้างอิงพุทธศักราชไทยมีการอ้างอิงจากคริศต์ศักราช ต่างกันทั้ง 543 และ 542 ปี (ดูที่ พูดคุย:ราชกิจจานุเบกษา และ ปฏิทินสุริยคติไทย)

**หน้าย่อย**
 วิกิพีเดีย:โครงการวันเดือนปี/การใช้ปีคริสต์ศักราชอ้างอิง

**แม่แบบที่ใช้**
 แม่แบบ:กล่องรวมปี- แม่แบบ:เกิดปี- แม่แบบ:เสียชีวิตปี- แม่แบบ:birth- แม่แบบ:death- แม่แบบ:สร้างปี- แม่แบบ:ใช้ปีคศ

**แหล่งข้อมูล**
 อ่านที่ ปฏิทินสุริยคติไทย สำหรับการเปลี่ยนปี 543 หรือ 542- :หมวดหมู่:วัน- :หมวดหมู่:ปี- :หมวดหมู่:ประวัติศาสตร์ (ตามปี)- ดัชนีพุทธศตวรรษ- ดัชนี ค.ศ. 1 - 2010- ดัชนี พ.ศ. 1 - พ.ศ. 543

วันเดือนปี
วิกิพีเดีย:วันนี้ในอดีต/3 กรกฎาคม

3 กรกฎาคม: วันเอกราชของเบลารุส (พ.ศ. 2487)- พ.ศ. 1530 (ค.ศ. 987) – พระเจ้าอูก กาแปเถลิงราชบัลลังก์ฝรั่งเศส เป็นพระมหากษัตริย์ราชวงศ์กาเปเซียงพระองค์แรก ซึ่งปกครองฝรั่งเศสเรื่อยมากระทั่งถูกโค่นระหว่างการปฏิวัติฝรั่งเศสใน พ.ศ. 2335- พ.ศ. 2151 (ค.ศ. 1608) – ซามุแอล เดอ ช็องแปล็ง นักสำรวจชาวฝรั่งเศส ตั้งนครเกแบ็ก- พ.ศ. 2429 (ค.ศ. 1886) – คาร์ล เบ็นทซ์ วิศวกรรถยนต์ชาวเยอรมัน เปิดตัวเบ็นทซ์พาเท็นท์-โมทอร์วาเกินของเขา (ในภาพ) ซึ่งได้รับการยอมรับอย่างกว้างขวางว่าเป็นรถยนต์คันแรก ในมันไฮม์ ประเทศเยอรมนี- พ.ศ. 2531 (ค.ศ. 1988) – เรือรบกองทัพเรือสหรัฐ ยูเอสเอสวินเซนเนส ยิงเครื่องบินโดยสาร อิหร่านแอร์ เที่ยวบินที่ 655 ตกเหนืออ่าวเปอร์เซีย ส่งผลให้ผู้โดยสารทั้ง 290 คนบนเครื่องเสียชีวิต- พ.ศ. 2547 (ค.ศ. 2004) – เปิดใช้รถไฟฟ้ามหานคร สายเฉลิมรัชมงคลอย่างเป็นทางการ เป็นระบบรถไฟใต้ดินแห่งแรกของไทย
ดูเพิ่ม: 2 กรกฎาคม – 3 กรกฎาคม – 4 กรกฎาคม
จดหมายเหตุ – รายชื่อบทความวันนี้ในอดีต
สถานีอวกาศมีร์

สถานีอวกาศมีร์ (Мир; โลก และ สันติภาพ) เป็นสถานีอวกาศที่ประสบความสำเร็จสูงสุดของรัสเซีย และนับเป็นสถานีวิจัยถาวรระยะยาวแห่งแรกในอวกาศของมนุษยชาติ นักบินอวกาศจากหลายชาติได้ใช้งานสถานีอวกาศแห่งนี้ผ่านความร่วมมือระหว่างประเทศ สถานีประกอบด้วยมอดูลต่าง ๆ หลายมอดูล แต่ละส่วนถูกทะยอยนำขึ้นสู่อวกาศ เริ่มจากส่วนแรกในวันที่ 19 กุมภาพันธ์ พ.ศ. 2529 จนถึงมอดูลสุดท้ายในปี พ.ศ. 2539 สถานีอวกาศมีร์หมดอายุการใช้งานและถูกเผาทำลายในบรรยากาศโลกเมื่อวันที่ 23 มีนาคม พ.ศ. 2544 ด้วยประสบการณ์ในการพัฒนาสถานีอวกาศ Salyut Station ในช่วงปี 1971 ถึง 1982 ทำให้สถานีอวกาศมีร์ของรัสเซียมีประสิทธิภาพมากยิ่งขึ้น มีร์เป็นสถานีอวกาศ ที่มีส่วนประกอบหลัก 7 ส่วนโดยถูกปล่อยขึ้นวงโคจรชิ้นแรกใน เดือนกุมภาพันธ์ ค.ศ. 1986 หลังจากนั้นจึงทยอยชิ้นส่วนอื่นๆตามไปจนกระทั่งครบสมบูรณ์ ในปี 1996 โคจรเหนือโลกประมาณ 248-261 กิโลเมตรด้วยความเร็ว 28,000 กิโลเมตรต่อชั่วโมง หรือประมาณ 16 รอบต่อ 1 วัน แต่กระนั้นมีร์ก็ยังคงมีจุดบกพร่องอีกหลายจุด มีการเกิดอุบัติที่เหตุที่ไม่คาดฝันกับสถานีอวกาศแห่งนี้อยู่เสมอ สถานีอวกาศมีร์ ของรัสเชีย อันจัดได้ว่าเป็นสถานีอวกาศที่ทำการวิจัยนอกโลกที่ใช้งานมาอย่างยาวนาน และชาวโลกได้ใช้ประโยชน์จากสถานีอวกาศแห่งนี้หลายๆด้าน ไม่ใช่เฉพาะแต่ประเทศรัสเชียแต่หลายประเทศได้ใช้ประโยชน์จากมัน จนกระทั่งหมดอายุใช้งานลง 23 มีนาคม พ.ศ. 2544

**แหล่งข้อมูลอื่น**
  สถานีอวกาศมีร์ (MIR Space Station) fix-attempted=yes 
หมวดหมู่:สถานีอวกาศ
หมวดหมู่:โครงการอวกาศโซเวียต‎
หมวดหมู่:โครงการอวกาศรัสเซีย
หมวดหมู่:วิทยาศาสตร์ในคริสต์ทศวรรษ 1980
ปีอธิกสุรทินที่วันแรกเป็นวันพฤหัสบดี

ปฏิทินสำหรับปีอธิกสุรทินที่วันแรกเป็นวันพฤหัสบดี (เช่น พ.ศ. 2547 2519)
หมวดหมู่:ปฏิทิน
ปีปกติสุรทินที่วันแรกเป็นวันพุธ

ปฏิทินสำหรับปีปกติสุรทินที่วันแรกเป็นวันพุธ (เช่น พ.ศ. 2568 2557 2546 2540 2529 2518 )
----
หมวดหมู่:สัปดาห์
หมวดหมู่:ปฏิทิน
ปีปกติสุรทินที่วันแรกเป็นวันพฤหัสบดี

ปฏิทินสำหรับปีปกติสุรทินที่วันแรกเป็นวันพฤหัสบดี (เช่น พ.ศ. 2569 2558 2552 2541 2530 2524 2513)
หมวดหมู่:ปฏิทิน
ปีปกติสุรทินที่วันแรกเป็นวันจันทร์

ปฏิทินสำหรับปีปกติสุรทินที่วันแรกเป็นวันจันทร์ (เช่น พ.ศ.  2572 2561 2550 2544 2533 2522 2516)
หมวดหมู่:ปฏิทิน
ปีปกติสุรทินที่วันแรกเป็นวันอาทิตย์

ปฏิทินสำหรับปีปกติสุรทินที่วันแรกเป็นวันอาทิตย์ (เช่น พ.ศ. 2566 2560 2549 2538 2532 2521 )
หมวดหมู่:ปฏิทิน
ปีปกติสุรทินที่วันแรกเป็นวันศุกร์

ปฏิทินสำหรับปีปกติสุรทินที่วันแรกเป็นวันศุกร์ (เช่น พ.ศ. 2570 2564 2553 2542 2536 2525)
----
หมวดหมู่:ปฏิทิน
ปีปกติสุรทินที่วันแรกเป็นวันอังคาร

ปฏิทินสำหรับปีปกติสุรทินที่วันแรกเป็นวันอังคาร (เช่น พ.ศ.  2573 2562 2556 2545 2534 2528 2517)
----
หมวดหมู่:ปฏิทิน
ปีอธิกสุรทินที่วันแรกเป็นวันอาทิตย์

ปฏิทินสำหรับปีอธิกสุรทินที่วันแรกเป็นวันอาทิตย์ (เช่น พ.ศ. 2555 2527)
หมวดหมู่:ปฏิทิน
ปีอธิกสุรทินที่วันแรกเป็นวันจันทร์

ปฏิทินสำหรับปีอธิกสุรทินที่วันแรกเป็นวันจันทร์ (เช่น พ.ศ. 2567 2539 )
หมวดหมู่:ปฏิทิน
ปีอธิกสุรทินที่วันแรกเป็นวันอังคาร

ปฏิทินสำหรับปีอธิกสุรทินที่วันแรกเป็นวันอังคาร (เช่น พ.ศ. 2551 2523)
หมวดหมู่:ปฏิทิน
ปีอธิกสุรทินที่วันแรกเป็นวันพุธ

ปฏิทินสำหรับปีอธิกสุรทินที่วันแรกเป็นวันพุธ (เช่น พ.ศ. 2563 2535)
หมวดหมู่:ปฏิทิน
ปีอธิกสุรทินที่วันแรกเป็นวันศุกร์

ปฏิทินสำหรับปีอธิกสุรทินที่วันแรกเป็นวันศุกร์ (เช่น พ.ศ. 2559 2531)
หมวดหมู่:ปฏิทิน
ปีอธิกสุรทินที่วันแรกเป็นวันเสาร์

ปฏิทินสำหรับปีอธิกสุรทินที่วันแรกเป็นวันเสาร์ (เช่น พ.ศ. 2543 2515)
หมวดหมู่:ปฏิทิน
ปีปกติสุรทิน

ปีปกติสุรทิน (common year) หรือปีปรกติสุรทิน   เป็นปีปฏิทินที่มีจำนวนวัน 365 วัน และไม่ใช่ปีอธิกสุรทิน
ใน 365 วันของปีปกติสุรทิน มี 52 สัปดาห์กับอีก 1 วัน ดังนั้นปีปกติสุรทินจึงเริ่มและสิ้นสุดในวันเดียวกันของสัปดาห์ (เช่น ในปี 2554 วันที่ 1 มกราคมและ 31 ธันวาคมเป็นวันเสาร์ หรือ ในปี 2556 วันที่ 1 มกราคมและวันที่ 31 ธันวาคมเป็นวันอังคาร)
หมวดหมู่:ปฏิทิน
หมวดหมู่:หน่วยเวลา
สนามไฟฟ้า

สนามไฟฟ้า (electric field) คือ ปริมาณซึ่งใช้บรรยายการที่ประจุไฟฟ้าทำให้เกิดแรงกระทำกับอนุภาคมีประจุภายในบริเวณโดยรอบ หน่วยของสนามไฟฟ้า คือ นิวตันต่อคูลอมบ์ หรือโวลต์ต่อเมตร (มีค่าเท่ากัน) สนามไฟฟ้านั้นประกอบขึ้นจากโฟตอนและมีพลังงานไฟฟ้าเก็บอยู่ ซึ่งขนาดของความหนาแน่นของพลังงานขึ้นกับกำลังสองของความหนาแน่นของสนาม ในกรณีของไฟฟ้าสถิต สนามไฟฟ้าประกอบขึ้นจากการแลกเปลี่ยนโฟตอนเสมือนระหว่างอนุภาคมีประจุ ส่วนในกรณีคลื่นแม่เหล็กไฟฟ้านั้น สนามไฟฟ้าเปลี่ยนแปลงไปพร้อมกับสนามแม่เหล็ก โดยมีการไหลของพลังงานจริง และประกอบขึ้นจากโฟตอนจริง

**นิยามและที่มา**
นิยามทางคณิตศาสตร์ของสนามไฟฟ้ากำหนดไว้ดังนี้ กฎของคูลอมบ์ (Coulomb's law) กล่าวว่าแรงกระทำระหว่างอนุภาคมีประจุสองอนุภาค มีค่าเท่ากับ

เมื่อ-  (อ่านว่า เอปสิลอน-นอท) คือ สภาพยอมของสุญญากาศ ซึ่งเป็นค่าคงตัวทางฟิสิกส์ตัวหนึ่ง;-  และ  คือ ประจุไฟฟ้าของอนุภาคแต่ละตัว;-  คือ ระยะทางระหว่างอนุภาคทั้งสอง;-  คือ เวกเตอร์หนึ่งหน่วย ซึ่งชี้จากอนุภาคตัวหนึ่งไปอีกตัว
ในระบบหน่วยเอสไอ หน่วยของแรง คือ นิวตัน, หน่วยของประจุ คือ คูลอมบ์, หน่วยของระยะทาง คือ เมตร ดังนั้น  มีหน่วยเป็น C2/ (N·m2) ค่านี้ได้หาได้จากการทดลองโดยไม่มีทฤษฎีกำหนด
สมมุติว่าอนุภาคตัวหนึ่งอยู่นิ่ง และอนุภาคอีกตัวเป็น "ประจุทดสอบ" จากสมการด้านบนจะเห็นว่าแรงกระทำที่เกิดขึ้นบนประจุทดสอบนั้นแปรผันตรงกับขนาดของประจุทดสอบ นิยามของสนามไฟฟ้า คือ อัตราส่วนคงที่ระหว่างขนาดของประจุและขนาดของแรงที่เกิดขึ้น คือ สูตร

 
สมการนี้เป็นจริงเฉพาะในกรณีไฟฟ้าสถิต (คือกรณีที่ประจุไม่มีการเคลื่อนที่) เท่านั้น ถ้าพิจารณากรณีทั่วไปซึ่งประจุมีการเคลื่อนที่ด้วย สมการด้านบนจะต้องกลายเป็นสมการของลอเรนซ์

**คุณสมบัติ**
สมการที่ (1) แสดงให้เห็นว่าสนามไฟฟ้ามีค่าขึ้นกับตำแหน่ง สนามไฟฟ้าจากประจุตัวหนึ่งจะมีค่าลดลงเรื่อยๆ ณ ตำแหน่งที่ห่างออกจากประจุนั้น โดยขนาดจะลดลงเป็นอัตราส่วนของกำลังสองของระยะทางจากตัวประจุ
สนามไฟฟ้าปฏิบัติตัวตามหลักการซ้อนทับ นั่นคือ หากมีประจุไฟฟ้ามากกว่าหนึ่งตัวในระบบแล้ว สนามไฟฟ้า ณ ตำแหน่งใด ๆ ในระบบจะมีค่าเท่ากับผลรวมแบบเวกเตอร์ของสนามไฟฟ้าซึ่งเกิดจากประจุแต่ละตัวเดี่ยว ๆ

หากเราขยายหลักการนี้ไปสู่กรณีที่ประจุไฟฟ้ามีจำนวนเป็นอนันต์ สมการจะกลายเป็น

เมื่อ ρ คือความหนาแน่นของประจุ หรือจำนวนประจุไฟฟ้าต่อหน่วยปริมาตร
สนามไฟฟ้านั้นมีค่าเท่ากับค่าลบของ เกรเดียนต์ของศักย์ไฟฟ้า


**ดูเพิ่ม**
 สมการของแมกซ์เวลล์ คือชุดสมการที่สมบูรณ์สำหรับการอธิบายปรากฏการณ์ที่เกี่ยวข้องกับสนามไฟฟ้า- ทฤษฎีแม่เหล็กไฟฟ้า- ไฟฟ้าสถิต- แม่เหล็ก
หมวดหมู่:ไฟฟ้าสถิต
หมวดหมู่:ปริมาณทางกายภาพ
หมวดหมู่:ฟิสิกส์เบื้องต้น
หมวดหมู่:หลักการสำคัญของฟิสิกส์
หมวดหมู่:แม่เหล็กไฟฟ้า
กิมป์

300px
กนูอิมิจมานิพิวเลชันโปรแกรม (GNU Image Manipulation Program - โปรแกรมจัดการภาพกนู) หรือกิมป์ (GIMP) เป็นซอฟต์แวร์สำหรับตกแต่งภาพแบบแรสเตอร์ คล้ายกับซอฟต์แวร์อย่าง อะโดบี โฟโตชอป กิมป์สามารถทำงานได้บนหลายระบบปฏิบัติการ เช่น วินโดวส์ แมคโอเอสเท็น และ ลินุกซ์ กิมป์เป็นซอฟต์แวร์เสรี ที่อนุญาตให้นำไปใช้ได้โดยไม่เสียค่าใช้จ่าย และยังอนุญาตให้นำไปแก้ไขและแจกจ่ายได้ด้วย

**เกี่ยวกับโปรแกรม**
GIMP ริเริ่มโดยนาย สเพนเซอร์ คิมบอล (Spencer Kimball) และ นาย ปีเตอร์ แมททิส (Peter Mattis) ในปีพ.ศ. 2538 ในระยะแรก GIMP มีชื่อเต็มคือ General Image Manipulation Program ในปีพ.ศ. 2540 ได้เปลี่ยนชื่อเป็น GNU Image Manipulation Program และเป็นส่วนหนึ่งของโครงการกนู
GIMP สามารถใช้ประมวลผลภาพกราฟิกส์และภาพถ่าย ตัวอย่างการใช้งานเช่น ออกแบบภาพกราฟิกส์ ตราสัญลักษณ์ ปรับขนาดภาพถ่าย ปรับสีของภาพ นำภาพมาซ้อนรวมกันโดยใช้เทคนิกเลเยอร์ (layer) ลบส่วนที่ไม่ต้องการทิ้ง เปลี่ยนฟอร์แมตของไฟล์ภาพ เป็นต้น GIMP ยังสามารถสร้างภาพเคลื่อนไหวแบบง่าย ๆ ได้ด้วย
GIMP ยังมีชื่อเสียงในฐานะที่เป็นโปรแกรมเสรีตัวแรกที่มุ่งเป้าไปที่ผู้ใช้คอมพิวเตอร์ทั่วไป โปรแกรมอื่น ๆ ก่อนหน้านี้ เช่น GCC หรือ ลีนุกซ์เคอร์เนล เป็นเครื่องมือที่นักเขียนโปรแกรมเขียนขึ้นสำหรับนักเขียนโปรแกรมด้วยกัน ความสำเร็จของ GIMP นำทางให้เกิดโปรแกรมอื่นสำหรับบุคคลทั่วไปตามมา เช่น KDE GNOME มอซิลลา ไฟร์ฟอกซ์ เป็นต้น

**รายละเอียดอื่น ๆ**
เป้าหมายของ GIMP คือต้องการเป็นซอฟต์แวร์เสรีแข่งกับโปรแกรม อะโดบี โฟโต้ชอป แต่ปัจจุบันโฟโต้ชอปยังคงครองตลาดในธุรกิจการพิมพ์และการออกแบบกราฟิกส์
GIMP สามารถจะสั่งงานผ่านโปรแกรมมาโครภาษา Scheme ซึ่งมีอยู่ภายใน GIMP เรียบร้อย หรือ ใช้ภาษาอื่น ๆ ได้แก่ Perl, Python, Tcl และ Ruby (อยู่ในระหว่างการทดลอง) ซึ่งมีประโยชน์ในการเขียนสคริปต์หรือปลั๊กอิน สร้างภาพผ่านทาง CGI การแก้ไขและแปลงฟอร์แมตภาพทีละมาก ๆ
ตัวมาสคอตของ GIMP เป็นการ์ตูนรูปไคโยตีคาบพู่กัน มีชื่อว่า วิลเบอร์ (Wilber) วาดด้วย GIMP ออกแบบโดยนายตูโอมัส คูโอสมาเนน (Tuomas Kuosmanen) ในวันที่ 25 กันยายน 1997 นอกจากนี้ยังปรากฏในส่วนเสริมที่พัฒนาโดยชุมชนของ GIMP ซึ่งปรากฏอยู่ในแพคเกจ Wilber Construction Kit โดยระบุซอร์สโค้ด /docs/Wilber_Construction_Kit.xcf.gz ของ GIMP เอง 

**GIMP บนวินโดวส์**
GIMP มีการพอร์ตลงบนไมโครซอฟท์วินโดวส์โดยนักเขียนโปรแกรมชาวฟินแลนด์ Tor "tml" Lillqvist โดยเริ่มโครงการในปี พ.ศ. 2540 ปัจจุบันขีดความสามารถและเสถียรภาพของโปรแกรมบนวินโดวส์ใกล้เคียงกับรุ่นต้นฉบับมาก การติดตั้งก็ทำได้ง่ายด้วยโปรแกรมติดตั้งที่จัดทำโดย Jernej Simoncic

**Film Gimp/CinePaint**
Film Gimp หรือชื่อใหม่คือ CinePaint เป็นเครื่องมือที่ปรับปรุงมาใช้ตกแต่งเฟรมภาพยนตร์โดยเฉพาะ และยังรองรับสีที่มีความลึกมากกว่า GIMP ที่ 32 บิตแบบ floating point ต่อสี (channel) โปรแกรมนี้ดัดแปลงมาจาก GIMP เวอร์ชัน 1.0.4

**อ้างอิง**

**แหล่งข้อมูลอื่น**
  GIMP.org - เว็บไซต์หลักของ GIMP-  ศูนย์รวมปลั๊กอินของ GIMP-  GIMP สำหรับวินโดวส์ date=2013-10-04 -  GIMP Professional Presets Archives date=2015-02-03 -  สอน GIMP step by step date=2007-09-29 

**ดูเพิ่ม**
 GTK+- GEGL- Krita
หมวดหมู่:โครงการกนู
หมวดหมู่:ซอฟต์แวร์เสรีข้ามแพลตฟอร์ม
หมวดหมู่:ซอฟต์แวร์กราฟิกส์เสรี
หมวดหมู่:การออกแบบกราฟิกส์
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์ในปี พ.ศ. 2541
หมวดหมู่:ข้อโต้เถียงการตั้งชื่อ
ยูนิคอร์น

ยูนิคอร์น (UNICORN ) เป็นสัตว์ในตำนานซึ่งมีการอธิบายมาแต่โบราณว่าเป็นสัตว์ที่มีเขาเกลียวแหลมขนาดใหญ่ออกมาจากหน้าผาก มีการพรรณนายูนิคอร์นในตราโบราณของอารยธรรมลุ่มแม่น้ำสินธุและชาวกรีกโบราณกล่าวถึงยูนิคอร์นในบันทึกประวัติศาสตร์ธรรมชาติโดยนักเขียนหลายคน รวมไปถึงคัมภีร์ไบเบิลฉบับพระเจ้าเจมส์ก็มีอธิบายเช่นกัน
ในนิทานพื้นบ้านยุโรป มักพรรณนายูนิคอร์นว่าเป็นสัตว์คล้ายม้าหรือคล้ายแพะสีขาว มีเขายาวและมีกีบแยก (บ้างมีเคราแพะด้วย) ในสมัยกลางและฟื้นฟูศิลปวิทยา มีการอธิบายทั่วไปว่า ยูนิคอร์นเป็นสัตว์ป่าหายากยิ่ง สัญลักษณ์แห่งความบริสุทธิ์และสง่างาม ซึ่งอาจจับได้เฉพาะพรหมจารีเท่านั้น ในสารานุกรมกล่าวกันว่าเขาของยูนิคอร์นมีอำนาจเปลี่ยนน้ำพิษให้ดื่มได้ และรักษาการเจ็บป่วย ในสมัยนั้นบางครั้งมีการขายเขานาร์วาลเป็นเขายูนิคอร์น

**ยูนิคอร์นกับการแปลความหมายทางด้านสัญลักษณ์**
ยูนิคอร์นได้รับการแปลความหมายแทนสิ่งต่าง ๆ มากมาย เขาที่อยู่บนหัวถือเป็นสัญลักษณ์ของ พลัง อำนาจ ความเข้มแข็ง และความเป็นลูกผู้ชาย ในบางตำนานยูนิคอร์นเป็นสัญลักษณ์แห่งความบริสุทธิ์ สะอาด บางตำนานเชื่อว่ายูนิคอร์นมีสัญลักษณ์ที่เชื่อมโยง ระหว่างเพศหญิงและเพศชาย นั่นคือ เขาของมันแทนเพศชาย และลำตัวแทนเพศหญิง ชื่อภาษาจีนของยูนิคอร์น คือ ki-lin ซึ่งแปลว่า ผู้ชาย-ผู้หญิง

**ดูเพิ่ม**
 กิเลน

**อ้างอิง**
หมวดหมู่:สัตว์ในนิยาย
งานวันไปรษณีย์โลก

งานวันไปรษณีย์โลก หรือชื่อในอดีตคือ งานสัปดาห์สากลแห่งการเขียนจดหมาย เป็นงานที่จัดขึ้นโดยไปรษณีย์ของไทย ให้ตรงกับสัปดาห์สากลแห่งการเขียนจดหมาย (International Letter Writing Week) ซึ่งกำหนดโดยสหภาพสากลไปรษณีย์ (Universal Postal Union หรือ UPU) ในปี พ.ศ. 2500 มีวัตถุเพื่อส่งเสริมการเขียนจดหมายระหว่างชาติต่าง ๆ เพื่อสร้างสันติภาพในโลก โดยจะนับเอาสัปดาห์ที่มีวันที่ 9 ตุลาคม ซึ่งตรงกับวันสถาปนาสหภาพสากลไปรษณีย์เป็นหลัก
งานวันไปรษณีย์โลก จัดขึ้นทุกปีในกรุงเทพ โดยเปลี่ยนชื่อจาก งานสัปดาห์สากลแห่งการเขียนจดหมายในปี พ.ศ. 2557 เนื่องจากเทคโนโลยีการสื่อสารทำให้คนเขียนจดหมายลดลง

**สัปดาห์สากลแห่งการเขียนจดหมาย**
ในปัจจุบัน ประเทศญี่ปุ่นยังคงออกแสตมป์ สัปดาห์สากลแห่งการเขียนจดหมาย อยู่ ในอดีต นอกเหนือจากประเทศไทยแล้ว ยังมีอีกหลายประเทศที่จัดงานสัปดาห์สากลแห่งการเขียนจดหมายจากการส่งเสริมโดยสหภาพสากลไปรษณีย์ ดังตัวอย่างของแสตมป์ที่ออกมาโดยประเทศต่างดังนี้
ปัจจุบัน สหภาพสากลไปรษณีย์ หันไปสนับสนุนโครงการแข่งขันเขียนจดหมายสำหรับเยาวชนที่ชื่อ International Letter-Writing Competition for Young People  และวันไปรษณีย์โลก (World Post Day) ซึ่งตรงกับวันที่ 9 ตุลาคม แทน

**อ้างอิง**
หมวดหมู่:ไปรษณีย์
แนวร่วมกาชาดและเสี้ยววงเดือนแดงสากล

แนวร่วมกาชาดและเสี้ยววงเดือนแดงสากล (International Red Cross and Red Crescent Movement) หรือ กาชาด (Red Cross) เป็นคำที่ใช้เรียกหน่วยงานสากลที่ประกอบด้วยอาสาสมัครจากทั่วโลกราว 97 ล้านคน ที่มีจุดประสงค์ในพิทักษ์ชีวิตและสุขภาพของมนุษย์ การบรรเทาทุกข์และการรักษาพยาบาลโดยไม่เลือกชาติพันธุ์ เชื้อชาติ เพศ ความเชื่อทางศาสนา ระดับชั้นในสังคม หรือ ความคิดเห็นทางการเมือง
ตราสัญลักษณ์ที่ใช้โดยหน่วยงานนี้มีด้วยกันสามตรา มีรูปตรากากบาทแดง (Red Cross), ตราเสี้ยววงเดือนแดง (Red Crescent) และตราคริสตัลแดง (Red Crystal)

**อ้างอิง**

**ดูเพิ่ม**
 ตราสัญลักษณ์ของกาชาด
หมวดหมู่:องค์การระหว่างประเทศ
กาชาด
หมวดหมู่:องค์การผู้สูญหาย
หมวดหมู่:องค์การที่ได้รับรางวัลโนเบลสาขาสันติภาพ
ความถี่

ความถี่ (frequency) คือจำนวนการเกิดเหตุการณ์ซ้ำในหนึ่งหน่วยของเวลา ความถี่อาจเรียกว่า ความถี่เชิงเวลา (temporal frequency) หมายถึงแสดงให้เห็นว่าต่างจากความถี่เชิงพื้นที่ (spatial) และความถี่เชิงมุม (angular) คาบคือระยะเวลาของหนึ่งวงจรในเหตุการณ์ที่เกิดซ้ำ ดังนั้นคาบจึงเป็นส่วนกลับของความถี่ ตัวอย่างเช่น ถ้าหัวใจของทารกเกิดใหม่เต้นที่ความถี่ 120 ครั้งต่อนาที คาบ (ช่วงเวลาระหว่างจังหวะหัวใจ) คือครึ่งวินาที (นั่นคือ 60 วินาทีหารจาก 120 จังหวะ) ความถี่เป็นตัวแปรสำคัญในวิทยาศาสตร์และวิศวกรรม สำหรับระบุอัตราของปรากฏการณ์การแกว่งและการสั่น เช่น การสั่นของเครื่องจักร โสตสัญญาณ (เสียง) คลื่นวิทยุ และแสง

**นิยาม**
ในกระบวนการของวงจร เช่น การหมุน การแกว่ง หรือคลื่น ความถี่นิยามโดยจำนวนวงจรต่อหน่วยเวลา ในหลักการของฟิสิกส์และวิศวกรรมศาสตร์ เช่น ทัศนศาสตร์ สวนศาสตร์ วิทยุ ความถี่มักแทนด้วยตัวอักษรละติน f หรือตัวอักษรกรีก "" หรือ ν (นิว)
ความสัมพันธ์ระหว่างความถี่กับคาบของเหตุการณ์ที่เกิดขึ้นซ้ำหรือการแกว่ง กำหนดให้ 


**หน่วย**
หน่วยอนุพันธ์เอสไอ ของความถี่คือเฮิรตซ์ (hertz) ตั้งจากนักฟิสิกส์ชาวเยอรมันชื่อ ไฮน์ริช เฮิรตซ์ ความถี่หนึ่งเฮิรตซ์หมายถึงเหตุการณ์เกิดหนึ่งครั้งต่อวินาที ชื่อหน่วยเดิมคือ วงจรต่อวินาที (cycles per second, cps) หน่วยเอสไอของคาบคือวินาที
หน่วยวัดดั้งเดิมที่ใช้กับอุปกรณ์เครื่องกลคือ รอบต่อนาที (revolutions per minute) ย่อว่า  r/min หรือ rpm หน่วย 60 rpm เท่ากับหนึ่งเฮิรตซ์

**ความถี่ของคลื่น**
สำหรับคลื่นเสียง คลื่นแม่เหล็กไฟฟ้า (เช่นคลื่นวิทยุหรือแสง) สัญญาณไฟฟ้า หรือคลื่นอื่นๆ ความถี่ในหน่วยเฮิรตซ์ของคลื่นนั้นคือจำนวนรอบที่คลื่นนั้นซำรอยเดิมในหนึ่งวินาที สำหรับคลื่นเสียง ความถี่คือปริมาณที่บ่งบอกความทุ้มแหลม
ความถี่ของคลื่นมีความสัมพันธ์กับความยาวคลื่น กล่าวคือความถี่ f มีค่าเท่ากับความเร็ว v ของคลื่นหารด้วยความยาวคลื่น λ (lambda) :
 
ในกรณีของคลื่นแม่เหล็กไฟฟ้าที่เดินทางในสุญญากาศ ความเร็วด้านบนก็คือความเร็วแสง และสมการด้านบนก็เขียนใหม่ได้เป็น:
 
หมายเหตุ: เมื่อคลื่นเดินทางจากตัวกลางหนึ่งไปยังอีกตัวกลางหนึ่ง ความถี่ของคลื่นจะยังคงที่อยู่ ในขณะที่ความยาวคลื่นและความเร็วเปลี่ยนไปตามตัวกลาง

**ความถี่รอบตัวเรา**
โดยทั่วไปเราสามารถแบ่งได้ดังนี้- ความถี่มาตรฐานของโน้ตตัว A (ลา) นั้นถูกกำหนดไว้ที่ 440 เฮิรตซ์ ซึ่งเท่ากับ 440 รอบต่อวินาที และเป็นความถี่ที่วงออเคสตราใช้เป็นหลักในการตั้งเสียง- มนุษย์เราจะได้ยินเสียงความถี่ ตั้งแต่ 20 - 20,000 เฮิรตซ์ โดยเสียงที่ต่ำกว่า 20 เฮิรตซ์ เราจะเรียกว่า อินฟราโซนิก และเสียงที่สูงๆขึ้นไปมากกว่า 20,000 เฮิรตซ์ เรียกว่า อัลตราโซนิก- เปียโน มีความถี่เสียง ตั้งแต่ 27.5 - 4,186 เฮิรตซ์- กีตาร์ มีความถี่เสียง ตั้งแต่ 82 - 1,174 เฮิรตซ์- กีตาร์เบส มีความถี่เสียง ตั้งแต่ 82 - 1,174 เฮิรตซ์- ในทวีปยุโรป ความถี่ของไฟฟ้ากระแสสลับคือ 50 เฮิรตซ์ (ใกล้เคียงกับโน้ตตัว G) ที่ความต่างศักย์ 230 โวลต์- ในทวีปอเมริกาเหนือ ความถี่ของไฟฟ้ากระแสสลับคือ 60 เฮิรตซ์ (ใกล้เคียงกับโน้ตตัว B แฟลต) 117 โวลต์

**ดูเพิ่ม**
 คลื่น ความกว้างคลื่น ความยาวคลื่น แอมพลิจูด- ความถี่เชิงมุม การเคลื่อนที่แบบซิมเปิลฮาร์โมนิก- ดนตรี - ความทุ้มแหลม โน้ตดนตรี การตั้งเสียง- แสง คลื่นแสง ความกว้างคลื่นแสง ความยาวคลื่นแสง สเปกตรัมแม่เหล็กไฟฟ้า- คลื่นวิทยุ ความถี่วิทยุ
หมวดหมู่:สวนศาสตร์
หมวดหมู่:ปริมาณทางกายภาพ
หมวดหมู่:เสียง
หมวดหมู่:กลศาสตร์คลื่น
หมวดหมู่:วิทยุสมัครเล่น
เลขาธิการสหประชาชาติ

เลขาธิการสหประชาชาติ เป็นตำแหน่งเลขาธิการของสหประชาชาติ ทำหน้าที่เป็นหัวหน้าสำนักเลขาธิการสหประชาชาติ  และเป็นผู้มีบทบาทสูงสุดในสหประชาชาติ
กฎบัตรสหประชาชาติกำหนดให้เลขาธิการสหประชาชาติมาจากการแต่งตั้งโดยมติที่ประชุมสมัชชาใหญ่แห่งสหประชาชาติ ตามคำแนะนำของคณะมนตรีความมั่นคงแห่งสหประชาชาติ กล่าวอีกทางหนึ่งคือ แคนดิเดตเลขาธิการจะต้องได้รับความเห็นชอบจากทุกประเทศที่เป็นสมาชิกถาวรในคณะมนตรีความมั่นคงเสียก่อน ด้วยเหตุนี้ การเสนอชื่อแคนดิเดตเลขาธิการจึงเป็นการประนีประนอมกันระหว่างประเทศมหาอำนาจ
เลขาธิการสหประชาชาติมีสมัยดำรงตำแหน่งคราวละห้าปี สามารถดำรงตำแหน่งสูงสุดสองสมัย และตามธรรมเนียมแล้ว จะต้องไม่เป็นบุคคลจากประเทศสมาชิกถาวรในคณะมนตรีความมั่นคง นอกจากนี้ก็เป็นที่เข้าใจกันว่า บุคคลที่จะมาดำรงตำแหน่งคนต่อไปจะต้องมาจากประเทศนอกทวีปของเลขาธิการคนล่าสุด
ผู้ดำรงตำแหน่งเลขาธิการแห่งสหประชาชาติคนปัจจุบันคือ อังตอนียู กูแตรึช อดีตนายกรัฐมนตรีโปรตุเกส โดยเป็นเลขาธิการแห่งสหประชาชาติคนที่ 9

**รายชื่อเลขาธิการสหประชาชาติ**

**อ้างอิง**

**แหล่งข้อมูลออื่น**
  UN Secretary-General webpage-  How is the Secretary-General appointed?-  Global Policy Forum – UN Secretary-General-  Report on the process of appointing a new Secretary-General-  Who Will be the Next Secretary-General? (website on the 2006 campaigns)
ลเขาธิการสหประชาชาติ

หมวดหมู่:เลขาธิการ
กฎการอนุรักษ์

กฎการอนุรักษ์ (Conservation Laws) ในเชิงฟิสิกส์กล่าวถึงปริมาณบางอย่างในระบบปิด ซึ่งมีค่าคงที่ไม่ว่าระบบจะเกิดการเปลี่ยนแปลงใด ๆ ตัวอย่างของกฎการอนุรักษ์ซึ่งเป็นจริงเสมอได้แก่- การอนุรักษ์พลังงาน หรือ กฎข้อที่หนึ่งของอุณหพลศาสตร์- การอนุรักษ์โมเมนตัม- การอนุรักษ์โมเมนตัมเชิงมุม- การอนุรักษ์ประจุไฟฟ้า- กฎทรงพลังงาน
นอกจากนี้ ยังมีกฎการอนุรักษ์ซึ่งเป็นจริงในกรณีพิเศษบางกรณี เช่น กรณีที่ความเร็วที่เกี่ยวข้องมีค่าต่ำ หรือ เป็นจริงในช่วงเวลาสั้น ๆ หรือ เป็นจริงเฉพาะกับบางอันตรกิริยาเท่านั้น ตัวอย่างเช่น- การอนุรักษ์เลขบาริออน- การอนุรักษ์เฟลเวอร์ (flavor) หรือ ตัวเลขควอนตัมของอนุภาคพื้นฐาน (ไม่เป็นจริงในอันตรกิริยานิวเคลียร์แบบอ่อน)- การอนุรักษ์มวล (เป็นจริงเฉพาะกรณีที่ไม่เกี่ยวข้องกับทฤษฎีสัมพัทธภาพ)
ทฤษฎีของนอยเธอร์ (Noether's theorem) แสดงให้เห็นว่า ในระบบที่อธิบายได้ด้วยหลักการเปลี่ยนแปลงที่น้อยที่สุด (principle of least action) (นั่นคือ ระบบมีสมการการเคลื่อนที่แบบลากรองช์และสมการการเคลื่อนที่แบบแฮลมิโตเนียน) กฎการอนุรักษ์นั้นมีความสัมพันธ์กับคุณสมบัติไม่แปรเปลี่ยน (invariance) ของกฎทางฟิสิกส์ (ในการแปลง (transformation) อย่างหนึ่ง) ตัวอย่างเช่น การที่กฎทางฟิสิกส์ไม่เปลี่ยนแปลงตามเวลานำไปสู่การอนุรักษ์ของพลังงานในระบบ และการที่กฎทางฟิสิกส์ไม่เปลี่ยนแปลงตามตำแหน่งนำไปสู่การอนุรักษ์โมเมนตัม เป็นต้น

**หลักปรัชญาที่เกี่ยวข้องกับกฎการอนุรักษ์**
แนวความคิดที่ว่าบางสิ่งนั้นไม่เคยเปลี่ยนแปลงไม่ว่าโลกหรือจักรวาลจะเปลี่ยนไปอย่างไร เป็นแรงบันดาลใจของนักคิดและนักวิทยาศาสตร์มาเป็นเวลานาน
ปริมาณที่คงที่เหล่านี้ ดูจะมีความหมายสำคัญมากกว่าปริมาณทางฟิสิกส์อื่น ๆ จนบางคนอาจเรียกว่าเป็นปริมาณซึ่งบ่งบอก 'ความเป็นจริงทางฟิสิกส์' ทีเดียว กฎการอนุรักษ์ทั้งหลายเพิ่มความเรียบง่ายให้โครงสร้างของทฤษฎีทางฟิสิกส์ และเป็นพื้นฐานสำคัญของการแก้สมการทางฟิสิกส์จำนวนมาก
หมวดหมู่:หลักการสำคัญของฟิสิกส์
หมวดหมู่:กฎการอนุรักษ์
กงสุล

กงสุล (Consul) เป็นตำแหน่งทางการเมือง ในปัจจุบันหมายถึงผู้แทนอย่างเป็นทางการของรัฐบาลของรัฐหนึ่งในดินแดนของอีกรัฐหนึ่ง ตามปกติมีหน้าที่ช่วยเหลือและคุ้มครองพลเมืองของประเทศผู้แต่งตั้งกงสุล และเพื่ออำนวยความสะดวกทางการค้าและไมตรีระหว่างประชาชนของทั้งสองประเทศ กงสุลแตกต่างจากเอกอัครราชทูต ตรงที่เอกอัครราชทูตเป็นผู้แทนจากประมุขแห่งรัฐหนึ่งต่อประมุขแห่งรัฐอื่น เอกอัครราชทูตจากประเทศหนึ่งไปประจำอีกประเทศหนึ่งสามารถมีได้เพียงคนเดียว ขณะที่กงสุลอาจมีได้หลายคน ประจำการอยู่ในเมืองหลัก เพื่อให้ความช่วยเหลือแก่ประเด็นทางราชการแก่ทั้งพลเมืองของประเทศผู้แต่งตั้งหรือที่อาศัยอยู่ต่างประเทศ และพลเมืองของประเทศที่กงสุลประจำอยู่ซึ่งต้องการท่องเที่ยวในหรือค้าขายกับประเทศผู้แต่งตั้ง
ตำแหน่งกงสุลในนครรัฐยุคโบราณ มีหน้าที่แตกต่างจากตำแหน่งกงสุลในปัจจุบัน กงสุลในสมัยโบราณเป็นตำแหน่งทางปกครองระดับสูงสุดของสาธารณรัฐโรมันและจักรวรรดิโรมัน ซึ่งมีอำนาจบริหารและตุลาการในบุคคลเดียว ต่อมา สาธารณรัฐเจโนวาก็รับเอาตำแหน่งนี้ไปใช้ แต่เป็นตำแหน่งของเจ้าหน้าที่ปกครองเท่านั้น ไม่จำกัดว่าเป็นตำแหน่งสูงสุดเฉกเช่นของโรมัน กงสุลของเจโนวาจะประจำการอยู่ตามท่าเรือของนครรัฐริมชายฝั่งทะเลเมดิเตอร์เรเนียน และคอยอำนวยความสะดวกให้แก่พ่อค้าหรือนักเดินเรือชาวเจโนวาเมื่อเกิดความยุ่งยากกับทางการท้องถิ่น จึงกล่าวได้ว่าตำแหน่งกงสุลของสาธารณรัฐเจโนวา ค่อนข้างมีบทบาทหน้าที่คล้ายคลึงกับตำแหน่งกงสุลทางการทูตในปัจจุบัน

**ประเภทของกงสุล**
กงสุลมี 2 ประเภท คือ
# กงสุลโดยอาชีพ (Career consular officer)ได้แก่ ผู้ที่เป็นข้าราชการของประเทศผู้แต่งตั้ง
# กงสุลกิตติมศักดิ์ (Honorary Consul) ได้แก่ ผู้ได้รับแต่งตั้งซึ่งมิใช่ข้าราชการและไม่ได้รับเงินเดือน ซึ่งอาจเป็นคนชาติของประเทศผู้แต่งตั้งหรือคนชาติอื่นก็ได้ บุคคลในท้องถิ่นผู้ซึ่งได้รับการแต่งตั้งและมอบหมายให้ดูแล ส่งเสริมผลประโยชน์ของประเทศและคนชาติในพื้นที่ในเขตอาณา และดำเนินการตรวจลงตราหนังสือเดินทางแก่บุคคลที่จะเดินทางเข้าประเทศที่กงสุลกิตติมศักดิ์เป็นผู้แทน การแต่งตั้งผู้ดำรงตำแหน่งดังกล่าวต้องได้รับความเห็นชอบจากประเทศผู้รับ และต้องยื่นสัญญาบัตร และได้รับอนุมัติบัตรเช่นเดียวกับผู้แทนฝ่ายกงสุลอาชีพ  ทั้งนี้กงสุลใหญ่กิตติมศักดิ์จะได้รับมอบหมายให้ดูแลเขตอาณาที่ครอบคลุมพื้นที่กว้างกว่าและสำคัญกว่า
ในส่วนของไทย กงสุลกิตติมศักดิ์แตกต่างจากกงสุลอาชีพใน 3 ประเด็นหลัก ได้แก่
# กงสุลกิตติมศักดิ์ส่วนใหญ่เป็นชาวต่างประเทศที่มีสถานะทางเศรษฐกิจและสังคม หรือเป็นผู้นำที่มีความสัมพันธ์พิเศษกับไทย
# กงสุลกิตติมศักดิ์ต้องรับผิดชอบค่าใช้จ่ายในการจัดตั้งสำนักงาน ได้แก่ สถานกงสุลใหญ่กิตติมศักดิ์หรือสถานกงสุลกิตติมศักดิ์ทั้งหมด
# กงสุลกิตติมศักดิ์ได้รับเอกสิทธิ์และความคุ้มกันทางกงสุลน้อยกว่ากงสุลอาชีพ
กงสุลที่มีตำแหน่งเป็นหัวหน้าสถานกงสุลมี 4 ระดับ คือ กงสุลใหญ่ กงสุล รองกงสุลและตัวแทนฝ่ายกงสุล

**อ้างอิง**
  หน้าที่ของสถานกงสุลใหญ่ date=2012-06-19 -  date=2014-07-04 - คัดลอกจากหนังสือคำศัพท์ - คำย่อ ทางการทูตและการต่างประเทศ ฉบับปรับปรุง ครั้งที่ 2- พระราชบัญญัติ ว่าด้วยเอกสิทธิและความคุ้มกันทางกงสุล พ.ศ. ๒๕๔๑  date=2014-07-04 - บทความใน GotoKnow 
หมวดหมู่:นักการทูต
สัตว์ป่า

alt=A lion (Panthera leo)
สัตว์ป่า หมายถึง สัตว์ทุกชนิดไม่ว่าสัตว์บก สัตว์น้ำ สัตว์ปีก แมลงหรือแมง ซึ่งโดยสภาพธรรมชาติย่อมเกิดและดำรงชีวิตอยู่ในป่าหรือในน้ำ และหมายความรวมถึงไข่ของสัตว์ป่าเหล่านั้นทุกสปีชีส์ด้วย แต่ไม่หมายความรวมถึงสัตว์พาหนะที่ได้จดทะเบียน ตามรูปพรรณตามกฎหมายว่าด้วยสัตว์พาหนะแล้ว และสัตว์พาหนะที่ได้มาจากการสืบพันธุ์ของสัตว์พาหนะดังกล่าว
หมวดหมู่:สัตว์
พระตำหนักสวนกุหลาบ

: วังสวนกุหลาบ
สวนกุหลาบที่เป็นโรงเรียน ชมโรงเรียนสวนกุหลาบวิทยาลัย
พระตำหนักสวนกุหลาบ เป็นพระตำหนักที่ตั้งอยู่ในเขตพระราชฐานชั้นนอกของพระบรมมหาราชวัง เป็นพระตำหนักที่ประทับของพระบาทสมเด็จพระจุลจอมเกล้าเจ้าอยู่หัวขณะดำรงพระอิสริยยศ สมเด็จพระเจ้าลูกยาเธอ เจ้าฟ้าจุฬาลงกรณ์ พระตำหนักนี้สร้างขึ้นในบริเวณสวนกุหลาบซึ่งพระบาทสมเด็จพระพุทธเลิศหล้านภาลัยโปรดเกล้าฯ ให้ปลูกดอกกุหลาบไว้ เมื่อครั้งขยายอาณาเขตพระบรมมหาราชวังไปทางด้านทิศใต้จรดถนนท้ายวังริมวัดพระเชตุพน ในรัชกาลต่อมาได้มีการสร้างคลังศุภรัตน์ในบริเวณนี้เพื่อใช้เก็บสบงจีวรของหลวง โดยสร้างเป็นตึกเก๋งจีนตามความนิยมในสมัยนั้น ในรัชสมัยพระบาทสมเด็จพระจอมเกล้าเจ้าอยู่หัว โปรดเกล้าฯ ให้แก้ไขคลังศุภรัตน์เป็นพระตำหนักสวนกุหลาบและพระราชทานพระตำหนักสวนกุหลาบให้เป็นที่ประทับของพระราชโอรส 
เมื่อสมเด็จฯ เจ้าฟ้าจุฬาลงกรณ์ กรมขุนพินิตประชานาถเสด็จขึ้นครองราชสมบัติ เป็น พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานพระตำหนักสวนกุหลาบให้เป็นที่ประทับของพระเจ้าบรมวงศ์เธอ กรมหลวงอดิศรอุดมเดช และต่อมาเป็นที่ตั้งของโรงเรียนพระตำหนักสวนกุหลาบ ซึ่งเป็นที่ฝึกหัดราชการของบุคคลในราชสกุลและบุตรหลานข้าราชการเพื่อเป็นทหารมหาดเล็ก และเป็นโรงเรียนสอบวิชาข้าราชการพลเรือนในเวลาต่อมา จนกระทั่ง พ.ศ. ๒๔๔๑ โรงเรียนพระตำหนักสวนกุหลาบจึงย้ายไปตั้งที่โรงเรียนสวนกุหลาบวิทยาลัย
ปัจจุบันพระตำหนักสวนกุหลาบเป็นที่ตั้งของโรงเรียนพระตำหนักสวนกุหลาบ ซึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีโปรดเกล้าฯ ให้ฟื้นฟูโรงเรียนขึ้นใหม่ เมื่อ พ.ศ. ๒๕๒๕ เปิดสอนชั้นปฐมวัยถึงประถมศึกษา และในปี พ.ศ. ๒๕๔๘ ได้ขยายโอกาสทางการศึกษาเพิ่มระดับชั้นมัธยมศึกษาตอนต้น (ม.๑-ม.๓)ขึ้น เพื่อให้เป็นไปตามหลักสูตรการศึกษาขั้นบังคับ
ใน พ.ศ. ๒๕๔๐ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มีพระดำริว่าโรงเรียนพระตำหนักสวนกุหลาบ มีนักเรียนประสงค์จะเข้าเรียนเป็นจำนวนมาก ประกอบกับโรงเรียนมีพื้นที่จำกัด จึงทรงให้จัดตั้งโรงเรียนสาขาขึ้นอีก 1 แห่ง บริเวณหมู่บ้านมหามงคล อำเภอพุทธมณฑล จังหวัดนครปฐม พระราชทานนามว่า "โรงเรียนพระตำหนักสวนกุหลาบ มหามงคล" เปิดสอนชั้นอนุบาลและประถมศึกษา ตั้งแต่ พ.ศ. ๒๕๔๑

**แหล่งข้อมูลอื่น**
หมวดหมู่:พระบรมมหาราชวัง
หมวดหมู่:พระตำหนัก
รถยนต์

ภาพของรถยนต์และรถบรรทุกยุคใหม่กำลังขับอยู่บนทางด่วนสายหนึ่ง
รถยนต์ หมายถึง ยานพาหนะทางบกที่ขับเคลื่อนที่ด้วยพลังงานอย่างใดอย่างหนึ่งและถ่ายทอดลงสู่ล้อ เพื่อพาผู้ขับ ผู้โดยสาร หรือสิ่งของ ไปยังจุดหมายปลายทาง ปัจจุบัน รถยนต์โดยส่วนมากได้รับการออกแบบอย่างซับซ้อนในทางวิศวกรรม และหลากหลายประเภท ตามความเหมาะสมของการใช้งาน หรือใช้สำหรับงานเฉพาะกิจ ทั้งนี้เว้นแต่รถไฟ

**ประวัติ**
รถยนต์รุ่นแรกของโลก
ก่อนช่วงปฏิวัติอุตสาหกรรม  ยานพาหนะของผู้คนในสมัยนั้น ยังคงอาศัยแรงของสัตว์ เช่น รถม้า หลังจากมีการปฏิวัติอุตสาหกรรม ได้มีการประยุกต์ใช้แรงดันไอน้ำมาขับเคลื่อนเป็นยานพาหนะแบบใหม่ที่ไม่ต้องอาศัยแรงของสัตว์  
ในปี ค.ศ. 1886 คาร์ล เบ็นทซ์ วิศวกรชาวเยอรมันได้สร้างรถยนต์ที่ใช้เครื่องยนต์เพลิงเผาไหม้คันแรกของโลกได้สำเร็จ (Benz Patent Motorwagen) โดยใช้โครงสร้างแบบลูกสูบเหมือนของเครื่องจักรไอน้ำ เพียงแต่ได้เพิ่มอุปกรณ์ที่จะเปลี่ยนเชื้อเพลิงในรูปของเหลวให้กลายเป็นก๊าซ และเพิ่มวาล์วไอดีไอเสีย ในรูปแบบของเครื่องยนต์ 4 จังหวะ (ปัจจุบันรถยนต์ใช้ระบบเครื่องยนต์แบบสันดาปภายใน)
เครื่องยนต์ที่ใช้พลังงานเชื้อเพลิงในยุคแรก ๆ นั้น ใช้น้ำมันเบนซินเป็นเชื้อเพลิง ต่อมาใน ค.ศ. 1897 รูด็อล์ฟ ดีเซิล พยายามคิดค้นพลังงานอื่นมาใช้กับเครื่องยนต์ จนสำเร็จเป็นเครื่องยนต์ดีเซล 

ประเทศไทยเริ่มมีรถยนต์ใช้ในช่วงปี พ.ศ. 2446 (ค.ศ. 1903) ในรัชสมัยพระบาทสมเด็จพระจุลจอมเกล้าเจ้าอยู่หัว โดยชาวต่างชาติเป็นคนนำเข้ามาภายในประเทศซึ่งได้รับความสนใจเป็นอย่างมาก หลังจากนั้นไทยได้เริ่มมีอุตสาหกรรมรถยนต์โดยใช้ชื่อบริษัทว่า ไทยรุ่ง ยูเนี่ยนคาร์
แต่ปัจจุบันเชื้อเพลิงดังกล่าวมีราคาสูงขึ้นและปริมาณ​น้อยลงมากทำให้มีการคิดค้นรถยนต์รุ่นใหม่ที่ใช้​พลังงานไฟฟ้าซึ่งสามารถผลิตขึ้นเองได้และมีความนิยมมากขึ้น

**รายชื่อยี่ห้อรถยนต์ในแต่ละประเทศ**
 ญี่ปุ่น: โตโยต้า, เล็กซัส, มาสด้า, ฮอนด้า, มิตซูบิชิ, นิสสัน, ซูบารุ, ซูซูกิ, อีซูซุ, ฮีโน่, มิตซูโอกะ (อดีต), ไดฮัทสุ (อดีต)- เกาหลีใต้: ฮุนได มอเตอร์ส, เกีย, ซันยอง, แดวู (อดีต)- มาเลเซีย: โปรตอน (อดีต), นาซา (อดีต)- อินเดีย: ทาทา- จีน: เกรตวอลล์, ตงฟง, โฟตอน, แม็คซัส, เฌอรี่ (อดีต)- สหรัฐอเมริกา: ฟอร์ด, เทสลา, จี๊ป (อดีต), เชฟโรเลต (อดีต)- อังกฤษ: มินิ, เอ็มจี, แอสตันมาร์ติน, เบนท์เลย์, แลนด์โรเวอร์, โลตัส, แมคลาเรน, โรลส์-รอยซ์, จากัวร์ (อดีต)- เยอรมนี: เมอร์เซเดส-เบนซ์, บีเอ็มดับเบิลยู, ฟ็อลคส์วาเกิน, พอร์เชอ, อาวดี้, โอเปิล (อดีต), มายบัค- สวีเดน: วอลโว่ , ซาบ (อดีต)- ฝรั่งเศส: เปอโยต์, ซีตรอง (อดีต), เรโนลต์ (อดีต)- อิตาลี: เฟอร์รารี่, ลัมโบร์กีนี, มาเซราตี (อดีต), อัลฟาโรเมโอ (อดีต), เฟียต (อดีต)- เช็กเกีย: สโกด้า (อดีต)- ไทย: ไทยรุ่ง ยูเนี่ยนคาร์, เดวา ออโต้, วีรา ออโตโมทีฟ, ไมน์ โมบิลิตี้, Siam V.M.C. (อดีต)

**อ้างอิง**

**ดูเพิ่ม**
 อุตสาหกรรมยานยนต์- รายชื่อผู้ผลิตรถยนต์- ประเภทของรถยนต์

หมวดหมู่:ยานพาหนะ
หมวดหมู่:ยานพาหนะแบบมีล้อ
หมวดหมู่:ยานยนต์
วัดเขมาภิรตารามราชวรวิหาร

วัดเขมาภิรตาราม เป็นวัดโบราณ ก่อนสมัยอยุธยา พระเจ้าอู่ทองทรงบูรณปฏิสังขรณ์เป็นวัดหลวงในสมัยอยุธยา ในสมัยรัตนโกสินทร์ วัดเขมาภิรตารามเป็นวัดที่อยู่ในสังกัดบัญชีกฐินหลวงของสมเด็จพระบวรราชเจ้ามหาเสนานุรักษ์ เดิมเรียกว่า วัดเขมา บางครั้งเรียกว่า "วัดเข็นมา" (คำว่า เขมา มีความหมายว่า ความเกษมสุข ความพ้นจากเครื่องห่วงใย ความปลอดจากกังวลทั้งหลาย)
ในรัชสมัยพระบาทสมเด็จพระพุทธเลิศหล้านภาลัย สมเด็จพระศรีสุริเยนทราบรมราชินีโปรดให้สมเด็จเจ้าฟ้ามงกุฎพระราชโอรส (ซึ่งต่อมาได้เสด็จขึ้นครองราชสมบัติเป็นพระบาทสมเด็จพระจอมเกล้าเจ้าอยู่หัว) เสด็จไปเฝ้าสมเด็จพระบวรราชเจ้ามหาเสนานุรักษ์ เพื่อกราบทูลขอวัดเขมาเป็นวัดสำหรับกฐินในสมเด็จพระศรีสุริเยนทราบรมราชินี จากนั้นได้ทรงบริจาคพระราชทรัพย์บูรณปฏิสังขรณ์วัดเขมาพร้อมกับอัญเชิญพระพุทธรูปหล่อเก่าแก่จากพระราชวังจันทรเกษมที่อยุธยามาประดิษฐานเป็นพระประธานในพระอุโบสถ และมีการฉลองใน พ.ศ. 2371 ต่อมาในรัชสมัยพระบาทสมเด็จพระจอมเกล้าเจ้าอยู่หัว พระองค์ทรงบูรณปฏิสังขรณ์เพื่อฉลองพระคุณสมเด็จพระบรมราชชนนี แล้วพระราชทานนามเพิ่มว่า วัดเขมาภิรตาราม- ลำดับเจ้าอาวาส
รายนามเจ้าอาวาสเท่าที่สืบได้ มีดังนี้

**อ้างอิง **

**แหล่งข้อมูลอื่น**
หมวดหมู่:พระอารามหลวงชั้นโท ชนิดราชวรวิหาร
หมวดหมู่:วัดในอำเภอเมืองนนทบุรี
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:โบราณสถานในจังหวัดนนทบุรี
หมวดหมู่:สิ่งก่อสร้างริมแม่น้ำเจ้าพระยา
โครงสถานที่
มหาวิทยาลัย

ไฟล์:Widener Library.jpg|thumb|260x260px|มหาวิทยาลัยฮาร์วาร์ด มหาวิทยาลัยที่เก่าแก่ที่สุดในสหรัฐ
มหาวิทยาลัย (University) หมายถึง สถานศึกษาที่จัดการศึกษาระดับอุดมศึกษาทั้งในด้านวิชาการและวิชาชีพชั้นสูงหลากหลายสาขาวิชา เพื่อให้ประกาศนียบัตร อนุปริญญา หรือปริญญา แก่ผู้สำเร็จการศึกษาในหลายระดับรวมถึง ปริญญาตรี ปริญญาโท และปริญญาเอก รวมทั้งการทำการวิจัยและให้บริการทางวิชาการแก่สังคม

**ประวัติ**
มหาวิทยาลัยซิดนีย์ มหาวิทยาลัยที่เก่าแก่ที่สุดในออสเตรเลีย
จุฬาลงกรณ์มหาวิทยาลัย มหาวิทยาลัยที่เก่าแก่ที่สุดในไทย
ด้วยคำจำกัดความหลายแบบของมหาวิทยาลัย จึงเป็นการยากที่จะตัดสินได้ว่ามหาวิทยาลัยไหนเป็นมหาวิทยาลัยที่เก่าแก่ที่สุดในโลก โดยมีกล่าวถึงมหาวิทยาลัยของเพลโต ในช่วงราว พ.ศ. 200 ว่าเป็นมหาวิทยาลัยในยุโรปที่เก่าแก่ที่สุดในโลก อย่างไรก็ตามมีการยอมรับอย่างกว้างขวางว่า มหาวิทยาลัยโบโลญญา ในเมืองโบโลญญา ประเทศอิตาลี เป็นมหาวิทยาลัยที่เก่าแก่ที่สุด ก่อตั้งเมื่อ พ.ศ. 1631 (ค.ศ. 1088) ถัดมาคือ มหาวิทยาลัยปารีส ในเมืองปารีส ประเทศฝรั่งเศส ก่อตั้งเมื่อ พ.ศ. 1693 (ค.ศ. 1150) และถัดมาคือ มหาวิทยาลัยออกซฟอร์ด ในเมืองออกซฟอร์ด ประเทศอังกฤษ ก่อตั้งเมื่อ พ.ศ. 1710 (ค.ศ. 1167)
อย่างไรก็ดี หากขยายนิยามของมหาวิทยาลัยให้กว้างขึ้น โดยรวมทุกมหาวิทยาลัยในโลกและรวมไปถึงสมัยกลาง มหาวิทยาลัยที่เก่าแก่มากในโลกกลับตั้งอยู่ในตะวันออกใกล้และทวีปแอฟริกา และที่เก่าแก่ที่สุดในโลกคือมหาวิทยาลัยอัล-คาราอวีน ที่เมืองแฟ็ส ประเทศโมร็อกโก ซึ่งก่อตั้งมาตั้งแต่ พ.ศ. 1402
นอกจากนี้มหาวิทยาลัยที่เก่าแก่ที่สุดในแต่ละประเทศ เช่น- ประเทศเกาหลีใต้ - มหาวิทยาลัยซุงคยุนกวาน ก่อตั้งปี พ.ศ. 1941 (ค.ศ. 1398)- สหรัฐ - มหาวิทยาลัยฮาร์วาร์ด ก่อตั้งปี พ.ศ. 2179 (ค.ศ. 1636)- ประเทศออสเตรเลีย - มหาวิทยาลัยซิดนีย์ ก่อตั้งปี พ.ศ. 2393 (ค.ศ.1850)- ประเทศญี่ปุ่น - มหาวิทยาลัยเคโอ ก่อตั้งปี พ.ศ. 2401 (ค.ศ. 1858)- ประเทศจีน - มหาวิทยาลัยเทียนจิน ก่อตั้งปี พ.ศ. 2438 (ค.ศ. 1895)- ประเทศไทย - จุฬาลงกรณ์มหาวิทยาลัย ก่อตั้งปี พ.ศ. 2439 (ค.ศ. 1896)

**ดูเพิ่ม**
 อุดมศึกษา- สถาบันอุดมศึกษาของรัฐ- สถาบันอุดมศึกษาในกำกับของรัฐ- สถาบันอุดมศึกษาเอกชน- วิทยาลัย- คณะวิชา- บัณฑิตวิทยาลัย- รายชื่อสถาบันอุดมศึกษาในประเทศไทย- รายชื่อมหาวิทยาลัยของรัฐในประเทศไทยเรียงตามการสถาปนา- รายชื่อมหาวิทยาลัยเก่าแก่ที่สุดที่ยังเปิดสอน- อันดับมหาวิทยาลัยไทย- มหาวิทยาลัยแห่งชาติ

หมวดหมู่:สถาบันอุดมศึกษาแบ่งตามประเภท
หมวดหมู่:เยาวชน
ไปรษณีย์

ไฟล์:Distribution of mail-Thai post office.JPG|thumb|ภายในที่ทำการไปรษณีย์ โดยในภาพเป็นที่ทำการไปรษณีย์นาหว้า อำเภอนาหว้า จังหวัดนครพนม 
ไปรษณีย์ เป็นคำที่มีความหมายได้หลายอย่าง อาจหมายถึง จดหมาย (mail) บริการรับส่งจดหมายและพัสดุภัณฑ์ (postal service) รวมทั้งเป็นคำเรียกย่อ ๆ ของ ที่ทำการไปรษณีย์

**ประวัติไปรษณีย์**
การส่งเอกสารจากที่หนึ่งไปยังอีกที่หนึ่งโดยใช้คนส่งสาร มีมานานพอ ๆ กับการคิดค้นการเขียน มีการจัดตั้งระบบส่งสารในประเทศจีนรวม 4000 ปีก่อนคริสตกาล ในอียิปต์ และ ดินแดนอัสซิเรีย (Assyria) 3000 ปีก่อนคริสตกาล จดหมายที่เก่าแก่เท่าที่ยังเหลือให้เห็นในปัจจุบันเป็นแผ่นดินเหนียวจารึกอักษรรูปลิ่มของอียิปต์และสอดอยู่ในซองดินเหนียวอีกที 
แต่ระบบส่งสารที่จัดตั้งเป็นระบบเกิดขึ้นหลังจากนั้น เท่าที่มีการบันทึกไว้ ในสมัยฟาโรห์ของอียิปต์ตั้งแต่ 2400 ปีก่อนคริสตกาลมีการส่งราชโองการจากฟาโรห์ไปยังท้องที่ต่าง ๆ ที่ปกครองอยู่ ต่อมาจึงพัฒนาระบบไปรษณีย์ที่ให้บริการกับประชาชน โดยระบบเก่าแก่ที่สุดเท่าที่มีหลักฐาน คือที่อัสซิเรีย ริเริ่มตั้งแต่ 500 ปีก่อนคริสตกาลเป็นอย่างน้อย อีกตัวอย่างหนึ่งคือ จีน มีการวางระบบในสมัยราชวงศ์จิ๋น ประมาณ 200 ปีก่อนคริสตกาล ซึ่งระบบไปรษณีย์ของจีนนี้ นับว่าเป็นระบบเก่าแก่ที่สุดที่ยังคงให้บริการต่อเนื่องจนถึงปัจจุบัน

**บริการไปรษณีย์**
ไฟล์:VTBS-Post office.JPG|150px|thumb|ปณฝ.ท่าอากาศยานสุวรรณภูมิ จังหวัดสมุทรปราการ 
บริการไปรษณีย์ คือ บริการขนส่งข่าวสารและสิ่งของต่างๆ ทางไปรษณีย์ทั้งในประเทศและนอกประเทศ
แบ่งเป็น 3 ประเภท ได้แก่
#บริการหลัก
#บริการพิเศษ
#บริการเพื่อธุรกิจ
บริการต่าง ๆ ที่ไปรษณีย์เปิดให้บริการแก่ประชาชนได้ใช้ ได้แก่- บริการรับส่งไปรษณีย์ภัณฑ์ต่าง ๆ เช่น จดหมาย ไปรษณียบัตร จดหมายอากาศ สิ่งตีพิมพ์ พัสดุไปรษณีย์ เป็นต้น ซึ่งแยกบริการไว้หลายระดับ และคิดค่าบริการแตกต่างกัน เช่น
** ไปรษณีย์ธรรมดา
** ไปรษณีย์ด่วน ถึงที่หมายเร็วขึ้น
** ไปรษณีย์ด่วนพิเศษ (Express Mail Service, EMS) ถึงที่หมายเร็วและมีการบันทึกขั้นตอนต่าง ๆ จากต้นทางจนถึงผู้รับ ป้องกันไปรษณีย์ภัณฑ์สูญหาย
** ไปรษณีย์ลงทะเบียน (registered mail) มีการบันทึกป้องกันไปรษณีย์ภัณฑ์สูญหาย
** ไปรษณีย์รับประกัน มีการรับประกันและจ่ายเงินชดเชยกรณีที่ไปรษณีย์ภัณฑ์สูญหาย
** ไปรษณีย์ตอบรับ เมื่อจดหมายถึงผู้รับ ไปรษณีย์ปลายทางจะส่งใบเซ็นรับย้อนกลับไปยังผู้ส่ง
** พัสดุเรียกเก็บเงินปลายทาง- บริการด้านการเงิน ได้แก่ การส่งธนาณัติ ตั๋วแลกเงินไปรษณีย์- บริการโทรเลข สำหรับประเทศไทย ปัจจุบันรับผิดชอบโดย บริษัท กสท โทรคมนาคม จำกัด หลังจากการแปรรูปการสื่อสารแห่งประเทศไทย
นอกเหนือจากนี้ บริการอื่น ๆ ที่อาจมี เช่น- บริการให้เช่า ตู้ ปณ.- บริการโทรศัพท์ทางไกล อินเทอร์เน็ต- บริการรับชำระเงิน- จำหน่ายแสตมป์ เครื่องเขียนของการไปรษณีย์ และสิ่งสะสมอื่น ๆ

**ดูเพิ่ม**
 ที่ทำการไปรษณีย์- ไปรษณีย์ไทย

**อ้างอิง**
 James Mackay, The Guinness Book of Stamps Facts & Feats, Guinness Superlatives Ltd, 1982- Bonnie Davis, Royal Siamese Postal Service (The Early Years) , Siam Stamp Trading Co., Ltd.- พ.ต.อ. นายแพทย์พิพัฒน์ ชูวรเวช, ตำนานแสตมป์ไทยสำหรับนักสะสม, อรุณการพิมพ์, พ.ศ. 2546- อาณัฐชัย รัตตกุล, ตำนานไปรษณีย์ไทย พ.ศ. ๒๒๓๑ - ปลายรัชสมัยพระบาทสมเด็จพระจุลจอมเกล้าเจ้าอยู่หัว, ทรีดีการพิมพ์, พ.ศ. 2543-  ไปรษณีย์นิเทศ พ.ศ. 2549 date=2007-01-25 

**แหล่งข้อมูลอื่น**
  ไปรษณีย์ไทย date=2018-10-05
มลพิษ

มลพิษ หมายถึง ของเสีย วัตถุอันตราย และมวลสารอื่น ๆ รวมทั้งกาก ตะกอน หรือสิ่งตกค้างจากสิ่งเหล่านั้นที่ถูกปล่อยทิ้งจากแหล่งกำเนิดมลพิษ หรือที่มีอยู่ในสิ่งแวดล้อมตามธรรมชาติ ซึ่งก่อให้เกิดผลกระทบต่อคุณภาพสิ่งแวดล้อม หรือภาวะที่เป็นพิษภัยอันตรายต่อสุขภาพอนามัยของประชาชนได้ และหมายความรวมถึง รังสี ความร้อน แสง เสียง กลิ่น ความสั่นสะเทือน หรือเหตุรำคาญอื่น ๆ ที่เกิดหรือถูกปล่อยออกจากแหล่งกำเนิดมลพิษด้วย

**คำว่า มลพิษ และ มลภาวะ**
ราชบัณฑิตยสถานได้บัญญัติศัพท์ขึ้นมาสองคำคือ มลภาวะ และ มลพิษ ที่มีความหมายตรงกับคำว่า pollution ในภาษาอังกฤษ โดยคำว่า "มลพิษ" บัญญัติขึ้นในวันที่ 7 พฤษภาคม 2519 จากคณะกรรมการบัญญัติศัพท์ภาษาไทย ขณะที่คำว่า "มลภาวะ" บัญญัติโดยสถาบันวิจัยสภาวะแวดล้อม จุฬาลงกรณ์มหาวิทยาลัย ได้เสนอให้ราชบัณฑิตทบทวนคำว่า "พิษ" ในคำว่ามลพิษ ที่มีความหมายเฉพาะเจาะจงซึ่งควรให้ครอบคลุมมากกว่า แต่ทางราชบัณฑิตได้พิจารณาแล้วว่าความหมายที่หมายถึงการมีพิษและการปนเปื้อนมีความหมายตรงกว่าและถ่ายทอดความหมายได้ดีกว่า จึงกำหนดให้ใช้ มลพิษ ต่อไป และมีการใช้ควบคู่กับคำว่า "มลภาวะ"

**อ้างอิง**
 พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๔๓
หมวดหมู่:มลพิษ
เฉลียว อยู่วิทยา

เฉลียว อยู่วิทยา (17 สิงหาคม พ.ศ. 2466 — 17 มีนาคม พ.ศ. 2555) เป็นนักธุรกิจชาวไทย เจ้าของธุรกิจกระทิงแดง และผู้ร่วมก่อตั้งเรดบูล เครื่องดื่มชูกำลังที่จำหน่ายอยู่ในหลายประเทศทั่วโลก และอดีตสมาชิกวุฒิสภาไทย พ.ศ. 2532
เขาเสียชีวิตในวัย 88 เมื่อปี พ.ศ. 2555 โดยในปีก่อนหน้านั้น นิตยสารฟอร์บส์ ได้จัดอันดับให้เขาเป็นมหาเศรษฐีอันดับที่ 205 ของโลก และอันดับที่ 3 ของประเทศไทย มีสินทรัพย์ประมาณ 5,000 ล้านดอลลาร์ โดยรวมมูลค่าของหุ้นส่วนอุตสาหกรรมยา และหุ้นส่วนโรงพยาบาล

**ประวัติ**
เฉลียวมีชื่อจีนคือ "โกเหลียว" มีเชื้อสายจีนไหหลำ โดยปู่มาจากเมืองจีน และย่าเป็นชาวไทย เฉลียวเกิดที่ตำบลหัวดง อำเภอเมือง จังหวัดพิจิตรในครอบครัวที่มีฐานะยากจน โดยประกอบอาชีพเลี้ยงเป็ด และค้าขายผลไม้ จากนั้นได้เดินทางเข้ากรุงเทพมหานคร เพื่อช่วยพี่ชายทำงานร้านขายยา โดยเป็นเซลส์ขายยา "ออริโอมัยซิน" ของบริษัทเอฟ.อี.ซิลลิคฯ แล้วลาออกมาเป็นตัวแทนนำเข้ายามาจำหน่ายเอง ต่อมา ตั้งโรงงานผสมยาอยู่หลังโรงแรมรัตนโกสินทร์ ราชดำเนิน และ ตั้งบริษัท ทีซีมัยซิน ในช่วงแรก ผลิตแป้ง "แทตทู", ยาเด็ก "เบบี้ดอล" ก่อนจะมาถึงเครื่องดื่ม "กระทิงแดง" ด้วยการทำตลาดแบบถึงลูกถึงคน ทำให้กระทิงแดงตีตลาดเครื่องดื่มชูกำลัง ขึ้นมาอยู่ในอันดับต้น ๆ ของตลาด
เฉลียวสมรสกับนกเล็ก สดสี และมีบุตร ด้วยกัน 5 คน ได้แก่ เฉลิม อยู่วิทยา, ศักดิ์ชาย อยู่วิทยา, อังคณา อยู่วิทยา และ อีกสองท่าน ต่อมา ได้สมรสใหม่กับภาวนา หลั่งธารา ก่อนจะร่วมกันบุกเบิกเครื่องดื่มชูกำลัง "กระทิงแดง" และมีบุตรด้วยกัน 6 คน ได้แก่ สุทธิรัตน์ อยู่วิทยา, จิราวัฒน์ อยู่วิทยา, ปนัดดา อยู่วิทยา, สุปรียา อยู่วิทยา, สราวุฒิ อยู่วิทยา และนุชรี อยู่วิทยา
ในปี พ.ศ. 2527 เฉลียวขยายธุรกิจกระทิงแดงไปต่างประเทศ โดยลงทุนร่วมกับดีทริช เมเทสซิทซ์ (Dietrich Mateschitz) นักธุรกิจชาวออสเตรีย ก่อตั้งบริษัทเรดบูล จีเอ็มบีเอช ในประเทศออสเตรีย โดยเฉลียวและเมเทสซิทซ์ถือหุ้นคนละ 49% และเฉลิม อยู่วิทยา บุตรชายของเฉลียว ถือหุ้นอีก 2%  ผลิตและวางจำหน่ายกระทิงแดงในยุโรปภายใต้ชื่อการค้า เรดบูล และส่งไปขายในกว่า 70 ประเทศทั่วโลก เรดบูลมีการเพิ่มมูลค่าผลิตภัณฑ์ด้วยการเข้าสู่วงการกีฬา โดยเป็นผู้สนับสนุนทีมแข่งรถ เรดบูลเรซซิง ที่ได้รับตำแหน่งแชมเปียนโลกรถสูตรหนึ่งประจำปี 2010 และสโมสรกีฬาฟุตบอลเรดบูลรวม 5 แห่ง เป็นผู้สนับสนุนรายการแข่งขันกีฬาประเภทเอ็กซทรีมมากมาย ทรัพย์สินด้านสื่อของบริษัท มีทั้งนิตยสารเรดบูล เลทิน และเรดบูล เวอร์ซัส ทีวี ช่องเอชดีทีวีแบบไม่เก็บค่าชมที่แพร่ภาพอยู่ในยุโรป 
การศึกษา มัธยมศึกษา โรงเรียนพิจิตรวิทยาคม เฉลียว อยู่วิทยา ยังเคยเป็นกรรมการผู้ทรงคุณวุฒิของคณะกรรมการอาหารและยา กระทรวงสาธารณสุข ในปี พ.ศ. 2526 และเป็นที่ปรึกษานายกรัฐมนตรีเมื่อปี พ.ศ. 2531 และเคยเป็นกรรมาธิการสาธารณสุขและสิ่งแวดล้อม รวมถึงเป็นสมาชิกวุฒิสภาในปี พ.ศ. 2532 
เฉลียวเสียชีวิตช่วงเช้าของวันที่ 17 มีนาคม พ.ศ. 2555 ด้วยโรคชรา ณ โรงพยาบาลจุฬาลงกรณ์ โดยมีพิธีฌาปนกิจศพ ในวันที่ 24 มีนาคม 2555 ณ ฌาปนสถานกองทัพเรือ วัดเครือวัลย์วรวิหาร กรุงเทพมหานคร

**เครื่องราชอิสริยาภรณ์**

**อ้างอิง**
  นิตยสารฟอร์บ-  Chaleo Yoovidhya

** แหล่งข้อมูลอื่น**
 Red Bull
หมวดหมู่:นักธุรกิจจากจังหวัดพิจิตร
หมวดหมู่:ชาวไทยเชื้อสายไหหลำ
หมวดหมู่:บุคคลจากอำเภอเมืองพิจิตร
หมวดหมู่:กระทิงแดง
หมวดหมู่:เรดบูล
หมวดหมู่:สมาชิกวุฒิสภาไทยแบบแต่งตั้ง
หมวดหมู่:มหาเศรษฐีชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:นักธุรกิจชาวไทยเชื้อสายจีน
ฟอบส์

ไฟล์:Forbes building in NYC.jpg|thumb|right|อดีตอาคารสำนักงานใหญ่นิตยสารฟอบส์ในนครนิวยอร์ก
ฟอบส์ (Forbes)  เป็นชื่อของนิตยสารเกี่ยวกับธุรกิจและการเงินในสหรัฐอเมริกา ก่อตั้งในปี ค.ศ. 1917 โดยมีสำนักงานใหญ่อยู่ที่เมือง เจอร์ซีซิตี รัฐนิวเจอร์ซีย์ นอกจากนี้ ทางนิตยสารยังตีพิมพ์เกี่ยวกับ ลำดับเศรษฐีของโลก ลำดับของดารา และลำดับบริษัทที่น่าสนใจในสหรัฐอเมริกา เป็นต้น ปัจจุบันมีฉบับภาษาไทยในชื่อ "Forbes Thailand"

**ดูเพิ่ม**
 อันดับมหาเศรษฐีโลก- อันดับมหาเศรษฐินีโลก- รายชื่อประเทศเรียงตามจำนวนมหาเศรษฐี
หมวดหมู่:นิตยสารข่าว
หมวดหมู่:นิตยสารอเมริกัน
หมวดหมู่:การควบรวมและเข้าซื้อกิจการในปี พ.ศ. 2557